
Jautājumi, atbildes, skaidrojumi Nr.4

	 Nr. 
	Ieinteresētās personas jautājums 
	Komisijas atbilde/skaidrojums 

	1. 
	Lūdzu svītrot no tehniskās specifikācijas 1.3. punkta vārdus "vai citā Pasūtītāja norādītā vietā" vai tos precizēt, nosakot, ka atkritumu nogādāšana iespējama tikai uz pieņemšanas iekārtām Liepājas speciālās ekonomiskās zonas teritorijā, kā paredzēts tehniskās specifikācijas 1.12. punktā.
Pašreizējā redakcijā 1.3. punkts ir pretrunā ar 1.12. punktu. Pēc 1.12. punkta atkritumus var nogādāt uz citām pieņemšanas iekārtām tikai Liepājas speciālās ekonomiskās zonas teritorijā. Turpretī 1.3. punkts pieļauj nogādāšanu uz jebkuru Pasūtītāja norādītu vietu bez teritoriāla vai attāluma ierobežojuma.
Komisijas skaidrojumā norādīts, ka ārkārtēju vai tehnisku apstākļu gadījumā par šādu pakalpojumu un tā izmaksām puses vienotos atsevišķi. Taču iepirkuma dokumentos nav noteikta iespējamā piegādes vieta, attālums, pakalpojuma apjoms un cenas aprēķināšanas kārtība. Saskaņā ar nolikuma III sadaļas 2. punktu piedāvājumus vērtē tikai pēc cenas par vienu izsaukuma reizi, tāpēc šīs izmaksas vērtēšanā netiek ņemtas vērā. Pretendenti nevar vienādi novērtēt ar prasības izpildi saistītās izmaksas un iesniegt savstarpēji salīdzināmus piedāvājumus.
Iespēja pēc līguma noslēgšanas atsevišķi vienoties ar izraudzīto pretendentu par pakalpojumu un cenu, kas šajā konkursā nav noteikta un vērtēta, rada risku pārkāpt iepirkuma atklātības un vienlīdzīgas attieksmes principus. Sabiedrisko pakalpojumu sniedzēju iepirkumu likuma 66. pants turklāt ierobežo iespēju vēlāk paplašināt iepirkuma līguma priekšmetu vai mainīt tā ekonomisko līdzsvaru.
Ja Pasūtītājam rodas nepieciešamība nogādāt atkritumus uz citu objektu ārpus šajā iepirkumā skaidri noteiktā pakalpojuma apjoma, lūdzu šo pakalpojumu iegādāties atsevišķi, piemērojot tā paredzamajai līgumcenai atbilstošu iepirkuma kārtību.
Ja Pasūtītājs uzskata, ka šī iespēja jāsaglabā, lūdzu iepirkuma dokumentos noteikt maksimālo nogādāšanas attālumu un finanšu piedāvājuma formā (nolikuma 3. pielikums) iekļaut atsevišķu cenas pozīciju šim pakalpojumam, lai pretendenti to varētu novērtēt vienādi.
Lūdzu attiecīgi grozīt tehnisko specifikāciju, publicēt precizētos iepirkuma dokumentus un, ņemot vērā grozījumus, pagarināt piedāvājumu iesniegšanas termiņu.

	 1) Veikti grozījumi tehniskajā specifikācijā (Nolikuma 2.pielikums), izsakot Vispārīgo prasību 
1.3.apakšpunktu: šādā redakcijā “Izpildītājs nodrošina MARPOL I atkritumu pieņemšanu no kuģiem un to nogādāšanu uz Liepājas ostas attīrīšanas iekārtām piestātnē Nr.27, Pulvera ielā 29, Liepājā”, 
1.12.punktu šādā redakcijā: “Nodot savāktos MARPOL I atkritumus no kuģiem Liepājas speciālās ekonomiskās zonas pārvaldes attīrīšanas iekārtās, saskaņojot ar Liepājas speciālās ekonomiskās zonas pārvaldi nodošanas kārtību, nododamos apjomus, laika grafikus un normatīvajos aktos paredzētos uzskaites dokumentus”.

2) Pagarināts piedāvājumu iesniegšanas termiņš.

3) Saistībā ar veiktajiem grozījumiem iepirkuma tehniskās specifikācijas prasībās iepriekš sniegtā Atbilde Nr. 3 ir zaudējusi spēku. Līdz ar to Atbildē Nr. 3 ietvertais skaidrojums vairs nav piemērojams. 



